**Ծառայության նկարագիր**

|  |  |
| --- | --- |
| Անվանում | Զենքի առևտրի լիցենզիայի տրամադրում։ |
| Արդյունք | Անժամկետ տրվում է զենքի առևտրի լիցենզիա։  Զենքի առևտրի լիցենզիայի անժամկետ երկարաձգում։  Զենքի առևտրի լիցենզիայի տրամադրման մերժում։ |
| Դիմումատու | Իրավաբանական անձ։ |
| Ծառայության տեսակ | Ծառայությունը մատուցվում է թղթային կամ էլեկտրոնային եղանակով։ |
| Ներկայացման ենթակա տեղեկատվություն | Լիցենզիա ստանալու և լիցենզիայի ժամկետը երկարաձգելու համար դիմումատուն լիցենզավորող մարմին է ներկայացնում՝   1. դիմում, 2. սահմանված պահանջների կամ պայմանների ապահովման վերաբերյալ, լիցենզավորող մարմնի կամ համապատասխան լիցենզիա ունեցող անձի կողմից տրված փորձագիտական եզրակացություն, 3. զենքի առևտուր իրականացնելու համար նախատեսված շինության սեփականության կամ օգտագործման իրավունքի պետական գրանցման վկայականի պատճեն, 4. շինության վարձակալության կամ անհատույց օգտագործման՝ պայմանագրի պատճեն, 5. շինության պահպանությունն իրականացնելու մասին կնքված պայմանագրի պատճեն, 6. զենքին և ռազմամթերքին առնչվելու իրավասություն ունեցող անձանց նշանակելու մասին դիմումատուի հրամաններ, 7. զենքին և ռազմամթերքին առնչվելու իրավասություն ունեցող անձանց անձնագրերի պատճեն, 8. զենքի տիրապետումը խոչընդոտող հիվանդությունների և առողջական վիճակների բացակայության մասին բժշկական եզրակացություն, 9. գործունեության վայրում հսկիչ-դրամարկղային մեքենա գրանցված լինելու մասին հարկային մարմնի կողմից տրված տեղեկանք։ |
| Կոնտակտային տվյալներ | **Հեռախոս՝** +**(374)10 596 147**, +**(374)10 596 412**  **Էլ․ փոստ՝ mia.gov.am** |
| Գործընթաց | Լիցենզիա ստանալու համար դիմումատուի կողմից նշված փաստաթղթերը ներկայացնելուց հետո կատարվում են փաստաթղթերի ամբողջականության և դրանց բովանդակության, ինչպես նաև ծառայության բնույթից ելնելով այլ ստուգումներ, որից հետո անժամկետ տրվում է զենքի առևտի լիցենզիա։  Ներկայացված փաստաթղթերում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) առկայության, ինչպես նաև փաստաթղթերը թերի լինելու դեպքում ՀՀ ներքին գործերի նախարարության ոստիկանությունը դրանք հայտնաբերելու պահից երկու աշխատանքային օրվա ընթացքում առաջարկում է դիմումատուին հինգ աշխատանքային օրվա ընթացքում վերացնել թերությունները:  Լիցենզիա ստանալու մասին դիմումը մերժվում է, եթե՝   1. ներկայացված փաստաթղթերը թերի են, ակնհայտ կեղծ կամ խեղաթյուրված և սահմանված ժամկետում այդ թերությունները չեն վերացվել, 2. ներկայացված փաստաթղթերը չեն համապատասխանում Հայաստանի Հանրապետության օրենսդրության պահանջներին, 3. դիմումատուն օրենքի կամ իր կանոնադրության համաձայն իրավունք չունի զբաղվելու զենքի առևտրով, 4. ապահովված չեն սահմանված պահանջները կամ պայմանները, օրենքով նախատեսված են այլ դեպքեր։ |
| Ծառայության վճար | |  | | --- | |  |   Անժամկետ գործողության ժամկետով՝ **բազային տուրքի 1000-ապատիկի չափով (1,000,000 ՀՀ դրամ)։**    Անժամկետ երկարաձգելու համար՝ **բազային տուրքի 500-ապատիկի չափով** **(500,000 ՀՀ դրամ):** |
| Վճարում | Վճարումը կատարվում է բանկերի, Հայփոստի, ինչպես նաև էլեկտրոնային եղանակով և ներկայացվում է վճարման անդորրագիրը։  Հայտատուն՝ սահմանված ծառայությունների մատուցման համար օրենքով սահմանված պետական տուրքը պարտավոր է վճարել ոչ ուշ, քան հայտը բավարարելու վերաբերյալ պատշաճ ձևով տեղեկացման համար սահմանված ժամկետին հաջորդող հինգ աշխատանքային օրվա ընթացքում և սահմանված ժամկետում չվճարելու դեպքում համապատասխան հայտը մերժվում է պետական տուրքը չվճարելու հիմքով։ |
| Կարգավորումներ | «Զենքի շրջանառության կարգավորման մասին» ՀՀ օրենք։  «Պետական տուրքի մասին» ՀՀ օրենք։  ՀՀ կառավարության 2011 թվականի հունվարի 13-ի թիվ 12-Ն որոշում։  «Լիցենզավորման մասին» ՀՀ օրենք: |
| Բողոքարկման ընթացակարգ | Լիցենզավորող մարմնի որոշումը կարող է բողոքարկվել ինչպես թղթային, այնպես էլ էլեկտրոնային եղանակով՝ վերադասության կամ դատական կարգով համապատասխան մերժումը ստանալու օրվանից մեկամսյա ժամկետում։  Լիցենզավորող մարմնի կողմից բողոքները քննարկվում են այդ նպատակով ստեղծված հանձնաժողովներում կամ լսումների կարգով, լիցենզավորող մարմին մուտք լինելու օրվանից 10-օրյա ժամկետում։ |